stanford-oval/wikipedia huggingface dataset:
พระราชวัชรสิริมงคล (สี สิริญาโณ)
ประวัติ > ปฏิบัติกรรมฐาน

เมื่อประมาณ ปี พ.ศ. 2512 หลวงปู่สีได้มีโอกาสมาพบกับ พระโพธิญาณเถร (ชา สุภทฺโท) การพบกันครั้งนั้นนับได้ว่าเป็นจุดเปลี่ยนครั้งสำคัญในชีวิต เนื่องจากได้มีโอกาสเรียนรู้ธรรม และการปฏิบัติกรรมฐาน ที่ถูกต้อง จากหลวงพ่อชาโดยตรง จนกระทั่งหลวงพ่อชา ได้มอบหมายให้ หลวงปู่สี ไปดูแล วัดสาขาของวัดหนองป่าพง ซึ่งก็คือ วัดป่าศรีมงคล นั่นเอง
หลวงปู่สี สิริญาโณ ประธานสงฆ์วัดป่าศรีมงคล (วัดป่าบ้านเปือย) อำเภอสำโรง จังหวัดอุบลราชธานี ท่านเป็นลูกศิษย์ของหลวงพ่อชา สุภัทโท วัดหนองป่าพง ก่อนที่ท่านจะได้เข้ามาขอฝากตัวเป็นศิษย์เพื่อศึกษาพระธรรมกับหลวงพ่อชานั้น หลวงปู่สีท่านได้เคยร่ำเรียนวิชชาการวิทยาคมต่าง ๆ มาแล้วหลายสาย หลายด้าน เรียกได้ว่าก่อนหน้าที่ท่านจะได้พบกับหลวงพ่อชานั้น ท่านได้ศึกษาวิชชาอาคมมามากมายหลายศาสตร์แขนง แม้แต่การใช้พระคาถาปัดเป่ารักษาคนป่วยไข้ให้หายจากอาการป่วย ท่านก็ได้ร่ำเรียนมาจนแตกฉาน กระทั่งท่านได้มีบุญโอกาสมาเจอกับหลวงพ่อชา ใน ปี พ.ศ. 2512 ท่านถึงได้ตัดสินใจเป็นมั่นคงหนักแน่นที่จะละทิ้งในวิชาอาคมต่าง ๆ ที่เรียนมา  ทั้งหมด เพื่อที่จะนำตัวของท่านเข้าสู่การปฏิบัติธรรม เจริญความเพียรทางด้านวิปัสสนาให้ถ่องแท้แตกฉาน จากวันนั้นเป็นต้นมาท่านจึงได้อยู่ปฏิบัติกับหลวงพ่อชา จวบจนกระทั่งจนมาถึงวันหนึ่ง หลวงพ่อชา ผู้เป็นพระอาจารย์ได้มีดำริสั่งการ ให้ตัวท่านนั้นได้เดินทางไปดูแลวัดป่าในสาขาของวัดหนองป่าพง สาขาที่ 13 ณ วัดป่าศรีมงคล (วัดป่าบ้านเปือย) ตำบลโนนกาเล็น อำเภอสำโรง จังหวัดอุบลราชธานี จนถึงปัจจุบัน
สมณศักดิ์

25 พฤษภาคม 2565 เป็นพระราชาคณะชั้นราชฝ่ายวิปัสสนาธุระ ที่ พระราชวัชรสิริมงคล วิมลภาวนาวรกิจ มหาคณิสสร บวรสังฆาราม คามวาสี
พระราชพิธีมหามงคลเฉลิมพระชนมพรรษา 4 รอบ 5 ธันวาคม 2518

สำหรับพระราชพิธีแบบเดียวกันที่จัดขึ้นในสมัยอื่น ดูที่ พระราชพิธีมหามงคลเฉลิมพระชนมพรรษา 4 รอบ
| พระราชพิธีเฉลิมพระชนมพรรษาครบ 4 รอบ |
| --- | --- |

วันที่: 5–6 ธันวาคม พ.ศ. 2518
ประเทศ: ประเทศไทย 
เหตุการณ์ก่อนหน้า: พระราชพิธีมหามงคลเฉลิมพระชนมพรรษา 3 รอบ 5 ธันวาคม 2506
เหตุการณ์ถัดไป: พระราชพิธีเฉลิมพระชนมพรรษา ครบ 50 พรรษา
จัดโดย: รัฐบาลไทย 
พระราชพิธีเฉลิมพระชนมพรรษาครบ 4 รอบ ซึ่งจัดขึ้นเนื่องในวโรกาสที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจริญพระชนมพรรษาครบ 4 รอบ 48 พรรษา ในวันที่ 5 ธันวาคม พ.ศ. 2518 โดยการพระราชพิธีเฉลิมพระชนมพรรษาตามปกติเช่นปีอื่นดังที่ได้ทรงพระกรุณาโปรดเกล้าฯ ให้กำหนดการพระราชพิธีศุภมงคลเฉลิมพระชนมพรรษา ดังนี้
พระราชพิธี > วันศุกร์ที่ 5 ธันวาคม พุทธศักราช 2518

เวลาเช้าพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯไปยัง พระบรมมหาราชวัง เสด็จออก พระที่นั่งอมรินทรวินิจฉัย ทาง พระทวารเทวราชมเหศวร์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรประทับเหนือ พระที่นั่งพุดตานกาญจนสิงหาสน์ บนพระแท่นราชบัลลังก์ภายใต้ นพปฎลมหาเศวตฉัตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบรมวงศานุวงศ์ และ ข้าราชการ เฝ้าทูลละอองธุลีพระบาท
ครั้นสิ้นสุดเสียงประโคม พลตรี พระเจ้าวรวงศ์เธอ พระองค์เจ้าภาณุพันธุ์ยุคล เป็นผู้แทนพระบรมวงศานุวงศ์ หม่อมราชวงศ์คึกฤทธิ์ ปราโมช นายกรัฐมนตรี นายประสิทธิ์ กาญจนวัฒน์ ประธานรัฐสภา กราบบังคมทูลพระกรุณาถวายพระพรชัยมงคลตามลำดับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีพระราชดำรัสตอบจบแล้ว มหาดเล็กรัวกรับ ชาวม่านปิดพระวิสูตร เจ้าพนักงานชูพุ่มดอกไม้ทองให้สัญญาณ ชาวพนักงานประโคมเช่นเวลาเสด็จออก ทหารกองเกียรติยศถวายความเคารพ แตรวงบรรเลง เพลงสรรเสริญพระบารมี จากนั้นจึงเสด็จขึ้น พระที่นั่งไพศาลทักษิณ ทางพระทวารเทวราชมเหศวร์
เวลาบ่าย เสด็จฯไปยังพระบรมมหาราชวังเข้าสู่มุขหน้าพระอุโบสถ วัดพระศรีรัตนศาสดาราม โดยมี บรรพชิต ญวณและจีนถวายพระพรชัยมงคลแล้วจึงเสด็จเข้าสู่พระอุโบสถจุดธูปเทียนบูชา พระพุทธมหามณีรัตนปฏิมากร พระสัมพุทธพรรณี และพระพุทธรูปฉลองพระองค์จุดธูปเทียนบูชาเทพยดานพเคราะห์แล้วเสด็จสู่มุขหน้าพระอุโบสถ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรพระราชทานสังคหวัตถุแก่ข้าทูลละอองธุลีพระบาทผู้สูงอายุ แล้วเสด็จฯ จากพระอุโบสถไปประทับรถยนต์พระที่นั่งที่ประตูหลังวัดพระศรีรัตนศาสดาราม ไปเทียบหน้าพระทวารเทเวศรรักษาเสด็จเข้าสู่พระที่นั่งอมรินทรวินิจฉัยมไหยสูรยพิมานประเคนสัญญาบัตร พัดยศ ไตร แก่พระสงฆ์ซึ่งเข้ารับพระราชทานสมณศักดิ์ใหม่พระสงฆ์ถวายอนุโมทนา สมเด็จพระราชาคณะถวายอดิเรก ถวายพระพรลา จากนั้นพระสงฆ์ 60 รูป เจริญพระพุทธมนต์การพระราชพิธีเฉลิมพระชนมพรรษา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจุดเทียนพระมหามงคลเทียบเท่าพระองค์และธูปเทียนบูชาพระพุทธรูป เทวรูป พระเคราะห์ แล้วจึงจุดธูปเทียนนมัสการ ทรงศีล จากนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงเสด็จขึ้นพระที่นั่งไพศาลทักษิณทางพระทวารเทวราชมเหศวร์จุดธูปเทียนบูชาพระสยามเทวาธิราชแล้วเสด็จออกพระที่นั่งอมรินทรวินิจฉัยพระสงฆ์เจริญพระพุทธมนต์พระราชพิธีเฉลิมพระชนมพรรษาจบแล้ว สมเด็จพระราชาคณะถวายอดิเรกถวายพระพรลา แล้วจึงเสด็จฯ กลับโดยประทับรถยนต์พระที่นั่งพระทวารเทเวศรรักษา
พระราชพิธี > วันเสาร์ที่ 6 ธันวาคม พุทธศักราช 2518

เวลาเช้า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ไปยังพระบรมมหาราชวังยังพระที่นั่งไพศาลทักษิณจุดธูปเทียนบูชา พระสยามเทวาธิราช แล้วเสด็จออกพระที่นั่งอมรินทรวินิจฉัยทางพระทวารเทวาราชมเหศวร์ ถวายภัตตาหารแด่พระสงฆ์เสร็จแล้ว สมเด็จพระราชาคณะ ถวายพระธรรมเทศนามงคลวิเศษกัณฑ์ 1 จบพิธีสงฆ์แล้วจึงเสด็จฯ กลับโดยประทับรถยนต์พระที่นั่งที่พระทวารเทเวศรรักษา
เวลาบ่าย เสด็จออก ณ ท้องพระโรงกลาง พระที่นั่งจักรีมหาปราสาท ให้คณะทูตานุทูตต่างประเทศและผู้แทนฝ่ายกงสุลเฝ้าฯ ถวายพระพรชัยมงคลมีพระราชดำรัสตอบแล้วจึงเสด็จฯ ขึ้น
รัฐพิธี

รัฐบาลไทยได้เตรียมการจัดรัฐพิธี เนื่องในโอกาสพระราชพิธีมหามงคลเฉลิมพระชนมพรรษา 4 รอบ 5 ธันวาคม 2518 โดยมีรายละเอียด ดังต่อไปนี้
วันอาทิตย์ที่ 14 ธันวาคม พ.ศ. 2518 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปใน พิธีถวายสัตย์ปฏิญาณตนและสวนสนามของทหารรักษาพระองค์ เนื่องในวันเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ลานพระราชวังดุสิต
ดูเพิ่ม

พระราชพิธีฉลองพระชนมายุ 4 รอบ 29 มิถุนายน 2472
พระราชพิธีฉลองพระชนมายุ 4 รอบ 2 เมษายน 2546
พระราชพิธีฉลองพระชนมายุ 4 รอบ 4 กรกฎาคม 2548
นิพจน์ปรกติ

นิพจน์ปรกติ (อังกฤษ: regular expression สามารถย่อได้เป็น regexp หรือ regex) ในวิทยาการคอมพิวเตอร์ คือ สตริงที่อธิบายถึงรูปแบบของสตริงตามโครงสร้างรูปแบบที่กำหนด นิพจน์ปรกตินั้นใช้อยู่แพร่หลายในโปรแกรมประเภท Text editor ในการค้นหาและปรับเปลี่ยนข้อความ ภาษาโปรแกรมหลายภาษายังรองรับการใช้นิพจน์ปรกติสำหรับการจัดการและปรับเปลี่ยนสตริง
ภาพรวม

นิพจน์ปรกติ ใช้อธิบายรูปแบบสตริง ซึ่งการอธิบายมักจะกระชับและรัดกุมโดยที่ไม่ต้องอธิบายเป็นรายชื่อทั้งหมด ยกตัวอย่างเช่นคำว่า ปกติ และ ปรกติ สามารถอธิบายได้ว่า "ป(ร?)กติ" ซึ่งส่วนใหญ่มีโครงสร้างการใช้ดังนี้:
ภาพรวม > การสร้างทางเลือก

เครื่องหมายขีดตั้ง ใช้สำหรับสร้างทางเลือกที่จะใช้ค้นหานิพจน์ เช่น "express|expand" มีความหมายว่า express หรือ expand
ภาพรวม > การจัดกลุ่ม

วงเล็บ ใช้ในการกำหนดลำดับและขอบเขตของนิพจน์ เช่น "ex(pres|pan)sion" มีความหมายว่า expression หรือ expansion
ภาพรวม > การบอกจำนวน

ปรัศนี ใช้บ่งบอกว่ามีนิพจน์ก่อนหน้านี้จำนวน 0 หรือ 1 นิพจน์ (มีนิพจน์หรือไม่มีก็ได้) เช่น "ปร?กติ" มีความหมายว่า ปกติ หรือ ปรกติ
เครื่องหมายดอกจัน ใช้บ่งบอกว่ามีนิพจน์ก่อนหน้านี้จำนวน 0 นิพจน์หรือมากกว่า เช่น "go*gle" มีความหมายว่า ggle gogle google gooogle เป็นต้น
เครื่องหมายบวก ใช้บ่งบอกว่ามีนิพจน์ก่อนหน้านี้จำนวน 1 นิพจน์หรือมากกว่า เช่น "go+gle" มีความหมายว่า gogle google gooogle เป็นต้น แต่ไม่เท่ากับ ggle
วงเล็บปีกกาใช้บ่งบอกว่าต้องมีนิพจน์ก่อนหน้านี้จำนวน n นิพจน์ เช่น "go{5}gle" มีความหมายว่า gooooogle เพียงตัวเดียว
วงเล็บปีกกาที่มีจุลภาคข้างใน ใช้บ่งบอกว่าต้องมีนิพจน์ก่อนหน้านี้จำนวน m นิพจน์ถึง n นิพจน์ เช่น "go{2,4}gle" มีความหมายว่า google gooogle และ goooogle หากไม่ระบุตัวเลข n จะหมายถึงต้องมีนิพจน์จำนวนตั้งแต่ m นิพจน์เป็นต้นไป
ภาพรวม > การระบุตำแหน่ง

เครื่องหมายหมวก ใช้เขียนเป็นตัวแรกสุดของนิพจน์ปรกติ เพื่อบ่งบอกว่านิพจน์ที่ต้องการค้นหาอยู่ต้นบรรทัดหรือต้นสตริงเท่านั้น สามารถใช้คู่กับ $
เครื่องหมายสกุลเงิน ดอลลาร์ ใช้เขียนเป็นตัวท้ายสุดของนิพจน์ปรกติ เพื่อบ่งบอกว่านิพจน์ที่ต้องการค้นหาอยู่ท้ายบรรทัดหรือท้ายสตริงเท่านั้น สามารถใช้คู่กับ ^
ภาพรวม > การระบุช่วงอักขระ

วงเล็บเหลี่ยม ใช้เขียนแทนอักขระหนึ่งตัวที่อยู่ในขอบเขต ซึ่งระบุไว้ภายในวงเล็บ เช่น "[bcdf]an" มีความหมายว่า ban can dan และ fan
เครื่องหมายหมวก ใช้เขียนภายในวงเล็บเหลี่ยมเป็นตัวแรก เพื่อบ่งบอกว่าเป็นอักขระหนึ่งตัวที่ไม่ได้อยู่ในขอบเขต เช่น "[^bcdf]an" มีความหมายว่า aan ean gan han ian เป็นต้น
ยัติภังค์ ใช้เขียนภายในวงเล็บเหลี่ยมระหว่างอักขระสองตัว เพื่อบ่งบอกว่าเป็นอักขระหนึ่งตัวที่มีรหัสแอสกีหรือยูนิโคดอยู่ในช่วงนั้น เช่น "[a-z]an" มีความหมายว่า aan ban can เรื่อยไปจนถึง zan
ภาพรวม > เครื่องหมายอื่นๆ

มหัพภาค ใช้บ่งบอกว่าอักขระในตำแหน่งนั้นของนิพจน์จะเป็นตัวอักษรอะไรก็ได้ เช่น ".an" มีความหมายว่า aan ban can 0an 1an -an เป็นต้น
แบ็กสแลช ใช้ระบุ escape character หรือสัญลักษณ์ที่ต้องการใช้ในนิพจน์ แต่ซ้ำกับสัญลักษณ์ที่กล่าวมาทั้งหมดด้านบน เช่น "[0-9]\.[0-9]\$" มีความหมายว่า 2.3$ 9.0$ 1.7$ เป็นต้น
โดยเครื่องหมายต่างๆ สามารถสร้างนิพจน์ปรกติที่ซ้ำซ้อนและมีประสิทธิภาพสูงได้ ซึ่งคล้ายกับการสร้างนิพจน์คณิตศาสตร์นั้นเอง
แหล่งข้อมูลอื่น

นิพจน์ปรกติในดอตเน็ต
ทดสอบการค้นหานิพจน์ปรกติด้วยจาวาสคริปต์
อำเภอเทิง

| อำเภอเทิง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thoeng
ภูชี้ฟ้า
คำขวัญ: พระธาตุจอมจ้อคู่บ้าน น้ำลาวหงาวอิงคู่เมือง ภูชี้ฟ้าลือเลื่อง งามประเทืองดอกเสี้ยวบาน
แผนที่จังหวัดเชียงราย เน้นอำเภอเทิง
พิกัด: 19°41′6″N 100°11′36″E﻿ / ﻿19.68500°N 100.19333°E﻿ / 19.68500; 100.19333
ประเทศ:  ไทย
จังหวัด: เชียงราย
พื้นที่
 • ทั้งหมด: 821.0 ตร.กม. (317.0 ตร.ไมล์)
ประชากร (2564)
 • ทั้งหมด: 83,746 คน
 • ความหนาแน่น: 102.01 คน/ตร.กม. (264.2 คน/ตร.ไมล์)
รหัสไปรษณีย์ : 57160, 57230 (เฉพาะตำบลเชียงเคี่ยน ปล้อง แม่ลอยศรีดอนไชย หนองแรด และหมู่ที่ 5, 7, 12-13, 17, 19, 23 ตำบลงิ้ว)
รหัสภูมิศาสตร์: 5704
ที่ตั้งที่ว่าการ: ที่ว่าการอำเภอเทิง เลขที่ 25  หมู่ที่ 15 ถนนเชียงราย-เทิง ตำบลเวียง อำเภอเทิง จังหวัดเชียงราย 57160
 ส่วนหนึ่งของสารานุกรมประเทศไทย
ดอยเอียน (Ian Mountain) เป็นภูเขาในอำเภอเทิง จังหวัดเชียงราย ซึ่งเป็นส่วนหนึ่งของเทือกเขาผีปันน้ำ ทางทิศตะวันออกเฉียงใต้สุดของจังหวัดเชียงราย บรรจบกับเหนือสุดของ จังหวัดพะเยา ห่าจากชายแดนไทย - ลาว ประมาณ 9 กิโลเมตร
เทิง (ไทยถิ่นเหนือ: ) เป็นอำเภอหนึ่งของจังหวัดเชียงราย เดิมเป็นเขตท้องที่ของอำเภอเชียงคำทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอเชียงคำในวันที่ 14 ตุลาคม 2449 และยกฐานะเป็นอำเภอในวันที่ 8 ธันวาคม 2455
อุทยานแห่งชาติภูชี้ฟ้า ตั้งอยู่ที่ตำบลตับเต่า อำเภอเทิง จังหวัดเชียงราย เป็นสถานที่ท่องเที่ยวที่มีชื่อเสียงในจังหวัดเชียงราย อยู่ในเขตป่าสงวนแห่งชาติ ป่าแม่อิงฝั่งขวาและป่าแม่งาว-ฟ้าทอง
ที่ตั้งและอาณาเขต

อำเภอเทิงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอพญาเม็งราย ​อำเภอขุนตาล และอำเภอเวียงแก่น
ทิศตะวันออก ติดต่อกับเมืองปากทา แขวงบ่อแก้ว และเมืองคอบ แขวงไชยบุรี (ประเทศลาว) และอำเภอภูซาง (จังหวัดพะเยา)
ทิศใต้ ติดต่อกับ​อำเภอจุน ​อำเภอเชียงคำ (จังหวัดพะเยา) และอำเภอป่าแดด
​ทิศตะวันตก ติดต่อกับอำเภอเมืองเชียงรายและอำเภอเวียงชัย
การแบ่งเขตการปกครอง > การปกครองส่วนภูมิภาค

อำเภอเทิงแบ่งพื้นที่การปกครองออกเป็น 10 ตำบล 156 หมู่บ้าน คือ
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนหลังคาเรือน | จำนวนประชากร |
| --- | --- | --- | --- | --- | --- | --- |
| 1. | เวียง |  | Wiang | 25 | 6,351 | 16,710 |
| 2. | งิ้ว |  | Ngio | 25 | 4,512 | 12,135 |
| 3. | ปล้อง |  | Plong | 12 | 3,067 | 8,525 |
| 4. | แม่ลอย |  | Mae Loi | 13 | 2,309 | 6,817 |
| 5. | เชียงเคี่ยน |  | Chiang Khian | 12 | 1,706 | 4,463 |
| 6. | ตับเต่า |  | Tap Tao | 25 | 3,554 | 12,701 |
| 7. | หงาว |  | Ngao | 20 | 3,541 | 9,620 |
| 8. | สันทรายงาม |  | San Sai Ngam | 7 | 1,348 | 4,244 |
| 9. | ศรีดอนไชย |  | Si Don Chai | 10 | 1,574 | 4,662 |
| 10. | หนองแรด |  | Nong Raet | 7 | 1,313 | 4,141 |
การแบ่งเขตการปกครอง > การปกครองส่วนท้องถิ่น

ท้องที่อำเภอเทิงประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลเวียงเทิง ครอบคลุมพื้นที่บางส่วนของตำบลเวียง
เทศบาลตำบลบ้านปล้อง ครอบคลุมพื้นที่บางส่วนของตำบลปล้อง
เทศบาลตำบลงิ้ว ครอบคลุมพื้นที่ตำบลงิ้วทั้งตำบล
เทศบาลตำบลสันทรายงาม ครอบคลุมพื้นที่ตำบลสันทรายงามทั้งตำบล
เทศบาลตำบลหงาว ครอบคลุมพื้นที่ตำบลหงาวทั้งตำบล
เทศบาลตำบลเชียงเคี่ยน ครอบคลุมพื้นที่ตำบลเชียงเคี่ยนทั้งตำบล
องค์การบริหารส่วนตำบลเวียง ครอบคลุมพื้นที่ตำบลเวียง (เฉพาะนอกเขตเทศบาลตำบลเวียงเทิง)
องค์การบริหารส่วนตำบลปล้อง ครอบคลุมพื้นที่ตำบลปล้อง (เฉพาะนอกเขตเทศบาลตำบลบ้านปล้อง)
องค์การบริหารส่วนตำบลแม่ลอย ครอบคลุมพื้นที่ตำบลแม่ลอยทั้งตำบล
องค์การบริหารส่วนตำบลตับเต่า ครอบคลุมพื้นที่ตำบลตับเต่าทั้งตำบล
องค์การบริหารส่วนตำบลศรีดอนไชย ครอบคลุมพื้นที่ตำบลศรีดอนไชยทั้งตำบล
องค์การบริหารส่วนตำบลหนองแรด ครอบคลุมพื้นที่ตำบลหนองแรดทั้งตำบล
วิทยาลัยการอาชีพเทิง ตั้งอยู่เลขที่ 191 หมู่ 15 ถนนพิศาล ตำบลเวียง อำเภอเทิง จังหวัดเชียงราย (สถาบันการอาชีวศึกษาภาคเหนือ 3) สังกัดสำนักงานคณะกรรมการการอาชีวศึกษา กระทรวงศึกษาธิการ ประกาศจัดตั้งเมื่อวันที่ 13 กรกฎาคม พ.ศ. 2536
เขตภูเขาในอุทยานแห่งชาติภูชี้ฟ้า
เรือนไทยภาคเหนือ

เรือนไทยภาคเหนือ ศูนย์วัฒนธรรมเชียงใหม่
เรือนไทยภาคเหนือในลักษณะประยุกต์
เรือนไทยภาคเหนือ เป็นหนึ่งในเรือนไทย 4 ภาคของไทย ส่วนมากจะพบในจังหวัด เชียงราย เชียงใหม่ พะเยา ลำปาง ลำพูน แพร่ น่าน อุตรดิตถ์ แม่ฮ่องสอน และตากบางส่วน
ประเภท

เรือนประเภทต่าง ๆ ขึ้นตามสภาพการใช้งาน
เรือนชนบท หรือเรือนเครื่องผูก
เป็นเรือนขนาดเล็ก เรือนประเภทนี้กันทั่วไปเนื่องจากก่อสร้างง่ายราคาถูก ตามชนบทและหมู่บ้านต่าง ๆ เรือนชนิดนี้โครงสร้างส่วนด้านหลังคาจะใช้ใบตองแห้ง ส่วนพื้นจะใช้ไม้ไผ่ ส่วนคานและเสานิยมใช้ไม้เนื้อแข็ง ฝาเป็นฝาไม้ไผ่สาน หลังคามุงด้วยหญ้าแฝกหรือใบตองแห้ง ส่วนไม้นิยมใช้ไม้ไผ่ทำเป็นตอกและหวายเป็นตัวยึดส่วนต่าง ๆ ของเรือนเข้าด้วยกันด้วยวิธีผูกมัด จึงเรียกกันว่า "เรือนเครื่องผูก" สร้างขึ้นกลางทุ่งนา เพื่อเฝ้าทุ่ง  หรือเพื่อประโยชน์การใช้งานตามฤดูกาล  มีลักษณะชั่วคราวอยู่ได้ 2-4 ปี เมื่อถึงฤดูฝนในปีหนึ่ง ๆ ต้องมีการซ่อมแซมครั้งใหญ่ มีการออกแบบโดยใช้พื้นที่ให้เกิดประโยชน์สูงสุด มีสัดส่วนที่ลงตัว ค่อนข้างกระชับ
เรือนไม้ หรือเรือนเครื่องสับ
เรือนไม้ เป็นเรือนของผู้มีอันจะกิน ทำด้วยไม้เนื้อแข็ง เช่น สัก เต็ง รัง ตะเคียน ไม้แดง  ฯลฯ  การปลูกเรือนประเภทนี้ไม่ต้องใช้ตะปูตอก ยึดให้ไม้ติดกันหรือประกอบกัน โดยการใช้มีด สิ่ว หรือขวานถากไม้ให้เป็นรอยสับแล้วประกอบเข้าด้วยกัน เรียกว่า การประกอบเข้าลิ้นสลักเดือย หลังคามุงกระเบื้อง (ดินขอ) หรือแป้นเกล็ด
เรือนกาแล
เรือนกาแล เป็นเรือนพักอาศัยทั่วไปที่คงทน (ต่างจากกระท่อม เรียกว่า ตูบ จะไม่ค่อยคงทน) มียอดจั่วเป็นกากบาท มีทั้งไม้ธรรมดาและไม้สลักอย่างงดงามตามฐานะ นิยมมุงแผ่นไม้เรียก “แป้นเกล็ด”  แต่ปัจจุบันไม้เป็นวัสดุหายากมีราคาแพงจึงเปลี่ยนมาใช้ “ดินขอ” มุงหลังคาแทน ใช้วัสดุอย่างดี การช่างฝีมือสูงประณีต แต่มีแบบค่อนข้างตายตัว ส่วนใหญ่เป็นเรือนแฝด มีขนาดตั้งแต่ 1 ห้องนอนขึ้นไป  เรือนกาแลจะมีแผนผัง 2 แบบใหญ่ ๆ คือ แบบเอาบันไดขึ้นตรงติดชานนอกโดด ๆ กับแบบเอาบันไดอิงชิดแนบฝาใต้ชายคาคลุม แต่ทั้งสองแบบจะใช้ร้านน้ำตั้งเป็นหน่วยโดด ๆ มีโครงสร้างของตนเอง ไม่นิยมตีฝ้าเพดาน หรือบางกลุ่มประกอบด้วยเรือนหลายหลังเป็นกลุ่มใหญ่
ความเป็นมาของกาแลนี้ มีข้อสันนิษฐานดังนี้
คำว่า “กาแล” เพี้ยนมาจากภาษาถิ่นล้านนาคำว่า “กะแล๋” ซึ่งมีความหมายว่า กากบาท
รูปลักษณะอาจพัฒนามาจาก แต่เดิมเป็นเรือนไม้ไผ่มุงหลังคาด้วยใบตองตึง (ใบพลวง) ซึ่งต้องมีไม้ปิดหัวท้ายตรงสันหลังคาตอนหน้าจั่ว เมื่อพัฒนาเป็นเรือนไม้จริงมุงด้วยกระเบื้องดินขอ การใช้ไม้เป็นแผ่นสี่เหลี่ยมไขว้กัน แบบธรรมดาคงไม่เกิดความงาม  จึงคิดประดิษฐ์แกะสลักปลายไม้ ให้เกิดความอ่อนโค้งงดงามด้วย เป็นเครื่องแสดงฐานะ รสนิยม ของเจ้าของเรือนด้วย
อาจจะรับอิทธิพลมาจากชาวพื้นเมืองเดิม คือ พวกลัวะ (ละว้า) ซึ่งเรือนแบบดั้งเดิมของพวกลัวะ จะมีการใช้กาแลนี้ประดับ โดยแต่ละแห่งจะแกะสลักลวดลายเฉพาะอย่างไป เป็นเครื่องหมายบอกถึงเชื้อตระกูล ชาวล้านนา (โดยเฉพาะเชียงใหม่) อาจจะรับรูปแบบมาแล้วพัฒนาเป็นรูปแบบของตนเองในภายหลังอีกที
ดูเพิ่ม

เรือนไทยภาคอิสาน
เรือนไทยภาคกลาง
เรือนไทยภาคใต้
เรย์ แมคโดนัลด์

| เรย์ แม็คโดนัลด์ |
| --- | --- |

สารนิเทศภูมิหลัง
เกิด: 21 พฤษภาคม พ.ศ. 2520 (47 ปี) เร แม็คโดแนลด์ จังหวัดร้อยเอ็ด ประเทศไทย
อาชีพ: พิธีกร , นักแสดง , นักแข่งรถ , นักเดินทาง, ยูทูบเบอร์
ปีที่แสดง: พ.ศ. 2540 - ปัจจุบัน
ผลงานเด่น: โอปปาติกะ ฝันบ้าคาราโอเกะ รัก-ออกแบบไม่ได้ หนีตามกาลิเลโอ นาคปรก คุณนายโฮ บองสรันโอน
สุพรรณหงส์: นักแสดงนำชายยอดเยี่ยม   พ.ศ. 2540 - ฝันบ้าคาราโอเกะ   พ.ศ. 2541 - รัก-ออกแบบไม่ได้
ชมรมวิจารณ์บันเทิง: นักแสดงนำชายยอดเยี่ยม   พ.ศ. 2541 - รัก-ออกแบบไม่ได้
คมชัดลึก: นักแสดงสมทบชายยอดเยี่ยม ประเภทภาพยนตร์  พงศ. 2552 - หนีตามกาลิเลโอ
ฐานข้อมูล
IMDb
ThaiFilmDb
เรย์ แม็คโดนัลด์ เกิดวันที่ 21 พฤษภาคม พ.ศ. 2520 เป็นนักแสดงลูกครึ่ง ไทย - สกอตแลนด์ (ยูเรเชียน) เคยได้รับ รางวัลภาพยนตร์แห่งชาติ สุพรรณหงส์ ดีเยี่ยมในปี ค.ศ.1997-1998 ด้วยบทในภาพยนตร์เรื่อง ฝันบ้าคาราโอเกะ และยังได้รับรางวัลคมชัดลึก อวอร์ด ครั้งที่ 7 ในสาขานักแสดงสมทบชายยอดเยี่ยมจากภาพยนตร์เรื่อง หนีตามกาลิเลโอ
ประวัติ

เรย์ แม็คโดแนลด์จบมัธยมที่ประเทศอังกฤษ เขาเคยร่วมเล่นให้กับทีมยุวชนสมาคมธำรงไทยสโมสรและเป็นกัปตันทีม ในชุดรองแชมป์โลก 11 ปี ฟุตบอล GOTOOEA CUP ที่สวีเดน (มีเพื่อนร่วมสโมสร เช่น ชาคริต แย้มนาม อนุรักษ์ ศรีเกิด)
ผลงาน

ภาพยนตร์
|  ปี | เรื่อง | บทบาท | คู่กับ | หมายเหตุ |
| --- | --- | --- | --- | --- |
| 2540 | ฝันบ้าคาราโอเกะ | น้อย |  |  |
| 2541 | รัก-ออกแบบไม่ได้ | อาร์ท | ทาทา ยัง |  |
| 2542 | คนจร ฯลฯ | แดง |  |  |
| 2546 | เฟค โกหกทั้งเพ | ซุง |  |  |
| 2547 | ธิดาช้าง | คนขับรถกอล์ฟ |  |  |
| 2547 | six หกตายท้าตาย | กาญน์ |  |  |
| 2548 | คนเห็นผี 10 | เร |  |  |
| 2550 | โอปปาติก เกิดอมตะ | อรุษ |  |  |
| 2552 | หนีตามกาลิเลโอ | ตั้ม (ฝรั่งเศส) | จรินทร์พร จุนเกียรติ |  |
| 2552 | ห้าแพร่ง | หลวงพี่ |  | ตอน(หลาวชะโอน) |
| 2553 | นาคปรก (ภาพยนตร์) | สิงห์ |  |  |
| 2553 | สะบายดี 2 ไม่มีคำตอบจาก..ปากเซ | ปอ ทำไมล่ะ | คำลี่ พิลาวง |  |
| 2555 | ตีสาม 3D | ที |  |  |
| 2555 | คุณนายโฮ | บอยแฟนโฮ(คุณนายโฮ) |  |  |
| 2556 | สะบายดีปากเซ-หลวงพระบาง | ปอ ทำไมล่ะ | คำลี่ พิลาวง | โดยนำฟุตเทจภาค 1 และ ภาค 2 มาตัดต่อเป็นเรื่องใหม่ |
| 2557 | ตีสาม คืนสาม 3D | หรั่ง |  | ตอน(คืนสาม) |
| 2557 | O.T ผี OVERTIME | ที |  | - |
| 2558 | .บอง สรัน โอน | ดล | - | - |
| 2558 | อมีน(ภาพยนตร์) | อมีน |  |  |
| 2560 | ไทยแลนด์โอนลี่#เมืองไทยอะไรก็ได้ | ตี๋ยัด |  | รับเชิญ  |
| 2562 | Blood Valentine | มิสเตอร์​ราล์ฟ​ | เมทินี กิ่งโพยม |  |
ผลงาน > ซีรีส์

| พ> ศ. | เรื่อง | บทบาท | แสดงคู่กับ | ช่อง |
| --- | --- | --- | --- | --- |
| 2567 | อนาฅต | พระอเนก |  | เน็ตฟลิกซ์ |
รายการ > พิธีกร

ทีนทอล์ค
อี ฟอร์ทีน
ฮัลโหลวันหยุด
วีซ่าส์
Backpacker
วาไรตี้ขี้สงสัย
พุด ต้า เร
ซ่าส์ ซัมแวร์
Roaming
Journey Thailand
No Visa
สุดเขตเทศกาล (ออกอากาศทาง ช่อง 9) 2013
รายการ 48 ชั่วโมง (ออกอากาศทาง ททบ.5) 2013
รายการ 72 ขั่วโมง (ออกอากาศทาง ททบ.5) 2014
รายการ TT RIDER (ออกอากาศทาง ช่อง one) 2015
รายการ TT RIDER 2 (ออกอากาศทาง ช่อง one) 2016
รายการ SoFa[R] So Good (ออกอากาศทาง ช่อง true inside) 2016
รายการ ครัวคริตจานด่วน (ออกอากาศทาง ช่อง 3) 2015 - ปัจจุบัน
รายการ ติดเกาะ  (ออกอากาศทาง ช่อง true inside) 2017
รายการ Sofa[R] Away (ผลิตรายการ) (ออกอากาศทาง ช่อง true inside) 2017
รายการ ติดเขา (ผลิตรายการ) (ออกอากาศทาง ช่อง true inside) 2018
รายการ FOOD TRIBE ไป-ล่า-กิน (ออกอากาศทาง Line tv) 2018
รายการ ROAMING" EP.1 หัวลำโพง กรุงเทพฯ - เวียงจันทน์ (ออกอากาศทาง Youtube : Rayron : เร่ร่อน) 12 กันยายน 2019 -
รายการ อีสานคลาสสิคทริป EP.1 (ออกอากาศทาง Youtube : Rayron : เร่ร่อน) 4 ตุลาคม 2021 - ปัจจุบัน ร่วมกับ เอฟ-กิตติศักดิ์ เวชประสาร, เบนซ์-ถาวร ภัสสรศิริกุล
รายการ > มิวสิก วิดีโอ

[2540] อยากได้ยินว่ารักกัน-อัสนี-วสันต์
[2541] อย่ารักกันเลย-ธงไชย แมคอินไตย์
[2545] นางฟ้ากับควาย - แท็กซี่ (วงดนตรี)
[2551] พยายามกี่ครั้งก็ตามแต่-Hangman
[2553] คนที่เธอไม่รัก-เอ็ม อรรถพล
[2553] นิรันดร์ -Singular
[2558] คิดถึง-บอดี้สแลม
[2562] หลังจากฉันตาย - ILLSLICK
[2562] วันที่เรานับหนึ่ง - สิงโต นำโชค
รายการ > โฆษณา

ทเวลฟ์พลัส
เลย์
บิโอเร
เอ็ม 150
(2553) ชุด The Hero ออกอากาศต่างประเทศ
เนสกาแฟเรดคัพ
(2553) ชุด หาดไร่เลย์ จ.กระบี่ ราชอาณาจักรไทย
(2554) ชุด Southern Kids
Men's Biore ชุด ฟุตบอล (2554)
Dentiste’ 100% Natural
ทรอส
แหล่งข้อมูลอื่น

ไทยฟิล์ม
หนังดี
IMDb
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำชายยอดเยี่ยม |
| --- | --- |
2534–2540:  สุรศักดิ์ วงษ์ไทย (2534)  พลรัตน์ รอดรักษา (2535)  จักรกฤษณ์ อำมรัตน์ (2536)  สหรัถ สังคปรีชา (2537)  สมชาย เข็มกลัด (2538)  ฌานิศ ใหญ่เสมอ (2539)  เรย์ แมคโดนัลด์ (2540) 
2541–2551:  เรย์ แมคโดนัลด์ (2541)  อำพล ลำพูน (2542)  ปวริศร์ มงคลพิสิฐ (2544)  นพดล ดวงพร (2545)  อัสนี สุวรรณ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  ฉันทวิชช์ ธนะเสวี (2559)  ชานน สันตินธรกุล (2560)  ศุกลวัฒน์ คณารศ (2561)  (2562) โควิด-19 
2563–2573:  ศดานนท์ ดุรงคเวโรจน์ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  ชาติชาย ชินศรี (2566) 
| ด ค กรางวัลชมรมวิจารณ์บันเทิง สาขานักแสดงนำชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  ฉัตรชัย เปล่งพานิช (2534)  นฤเบศร์ จินปิ่นเพชร (2535)  สรพงศ์ ชาตรี (2536)  รุจน์ รณภพ (2537)  สัญญา คุณากร (2540) 
2541–2551:  เรย์ แมคโดนัลด์ (2541)  ศรราม เทพพิทักษ์ (2542)  ปวริศร์ มงคลพิสิฐ (2543)  ศุภกรณ์ กิจสุวรรณ (2544)  นพดล ดวงพร (2545)  ทาดาโนบุ อาซาโนะ (2546)  ปิติศักดิ์ เยาวนานนท์ (2547)  ฉัตรชัย เปล่งพานิช (2548)  กฤษดา สุโกศล แคลปป์ (2549)  อัครา อมาตยกุล (2550)  อนันดา เอเวอร์ริ่งแฮม (2551) 
2552–2562:  ปรเมศร์ น้อยอ่ำ (2552)  อนันดา เอเวอร์ริ่งแฮม (2553)  นพชัย ชัยนาม (2554)  เดวิด อัศวนนท์ (2555)  อภิชัย ตระกูลเผด็จไกร (2555)  ณเดชน์ คูกิมิยะ (2556)  จิรายุ ละอองมณี (2557)  ซันนี่ สุวรรณเมธานนท์ (2558)  เอกชัย ศรีวิชัย (2559)  ชานน สันตินธรกุล (2560)  ศุกลวัฒน์ คณารศ (2561)  ศดานนท์ ดุรงคเวโรจน์ (2562) 
2563–2573:  มาริโอ้ เมาเร่อ (2563)  อิชณน์กร พึ่งเกียรติรัศมี (2564)  ณัฐรัตน์ นพรัตยาภรณ์ (2565)  อวัช รัตนปิณฑะ (2566) 
| ด ค กรางวัลคมชัดลึก อวอร์ด สาขานักแสดงสมทบชายยอดเยี่ยมประเภทภาพยนตร์ |
| --- | --- |
2547–2551:  สรพงศ์ ชาตรี (2547)  ปิติศักดิ์ เยาวนานนท์ (2548)  ศิรชัช เจียรถาวร (2549)  สุเทพ โพธิ์งาม (2550)  สรพงศ์ ชาตรี (2551) 
2552–2562:  เรย์ แมคโดนัลด์ (2552)  สอาด เปี่ยมพงษ์สานต์ (2553)  ณัฐวุฒิ สกิดใจ (2554)  ปริญญา งามวงศ์วาน (2555)  กิตติศักดิ์ ปฐมบูรณา (2556)  นพชัย ชัยนาม (2557)  ถิร ชุติกุล (2558)  กฤษดา สุโกศล แคลปป์ (2559)  อนุชิต สพันธุ์พงษ์ (2561)  ศดานนท์ ดุรงคเวโรจน์ (2562) 
2563–2573:  พีรวิชญ์  อรรถชิตสถาพร (2563)
ดวงฤทธิ์ เบ็ญจาธิกุล ชัยรุ่งเรือง

| ดวงฤทธิ์ เบ็ญจาธิกุล ชัยรุ่งเรืองท> ม., จ.ภ. |
| --- | --- |


รองหัวหน้าพรรครวมไทยสร้างชาติ
อยู่ในวาระ
เริ่มดำรงตำแหน่ง  พ.ศ. 2565
 
ข้อมูลส่วนบุคคล
เกิด: 2 มีนาคม พ.ศ. 2524 (43 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2562–2563)   รวมพลัง (2563–2565)   รวมไทยสร้างชาติ (2565–ปัจจุบัน)

ดวงฤทธิ์ เบ็ญจาธิกุล ชัยรุ่งเรือง (เกิด 2 มีนาคม พ.ศ. 2524) รองหัวหน้าพรรครวมไทยสร้างชาติ เป็นสมาชิกสภาผู้แทนราษฎร แบบบัญชีรายชื่อ อดีตเลขาธิการพรรครวมพลัง อดีตผู้ช่วยรัฐมนตรีประจำกระทรวงแรงงาน อดีตเลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และโฆษกกระทรวงการอุดมศึกษา วิทยาศาสตร์ วิจัย และนวัตกรรม
ประวัติ

ดวงฤทธิ์ เกิดเมื่อวันที่ 2 มีนาคม พ.ศ.  2524 เป็นบุตรของ ศาสตราจารย์ บังอร เบ็ญจาธิกุล 
ด้านครอบครัวสมรสกับ จิรวรรณ เตชะหรูวิจิตร (ณัชชา ชัยรุ่งเรือง) เมื่อวันที่ 23 มกราคม พ.ศ. 2556 มีบุตร 2 คน
บุตรคนแรกชื่อ ดี - เด็กชายดวงดิช ชัยรุ่งเรือง เกิดเมื่อวันที่ 1 มิถุนายน พ.ศ. 2557 ที่โรงพยาบาลกรุงเทพ
บุตรคนที่สองชื่อ ดวิณ - เด็กชายดวงเดช ชัยรุ่งเรือง เกิดเมื่อวันที่ 27 มิถุนายน พ.ศ. 2559 ที่โรงพยาบาลกรุงเทพ
การศึกษา

ระดับปริญญาเอก: รัฐประศาสนศาสตรดุษฎีบัณฑิต มหาวิทยาลัยกรุงเทพธนบุรี
หลักสูตรประกาศนียบัตร ผู้นำยุคใหม่ในระบอบประชาธิปไตย (ปนป.) รุ่น4 สถาบันพระปกเกล้า
หลักสูตรประกาศนียบัตรชั้นสูงการบริหารงานภาครัฐ และกฎหมายมหาชน (ปรม.) รุ่น17 สถาบันพระปกเกล้า
หลักสูตรนักบริหารยุคใหม่เพื่องานพิทักษ์สันติราษฎร์ (บพส.)  รุ่น1 โรงเรียนนายร้อยตำรวจ
การทำงาน > ด้านการศึกษา

ผู้อำนวยการ วิทยาลัยเทคโนโลยีโพลีกรุงเทพ
ผู้อำนวยการ วิทยาลัยอาชีวศึกษากรุงเทพธนบุรี
รองอธิการบดี ฝ่ายกิจการนักศึกษา และ คณะบดีคณะรัฐศาสตร์ มหาวิทยาลัยกรุงเทพธนบุรี